# Segédlet a Megalapozó dokumentum elkészítéséhez

A Területfejlesztési Operatív Program keretében megvalósítandó

TOP-7.1.1-16-H-022-4 kódszámú fejlesztéshez

**Módszertani bevezető**

Jelen dokumentum a Területfejlesztési Operatív Program keretében megvalósítandó **ZEGIKON HKFS 4-es számú beavatkozási területeként megjelölt a „Civil együttműködés erősítése és a fiatalok megtartását célzó programok és kezdeményezések támogatása” című (HKFS 6.1.4 „Civil együttműködés erősítése és a fiatalok megtartását célzó programok és kezdeményezések támogatása”) projekt** kidolgozása során elkészítendő megalapozó dokumentum (továbbiakban: MD) tartalmára vonatkozó alapvető, általános elvárásokat, javasolt szempontokat foglalja össze.

A megvalósíthatósági tanulmány célja:

* releváns információt nyújt a projekt megalapozottságáról, a finanszírozás és a megvalósíthatóság elemeiről, a projektmegvalósítás során felmerülő kockázatokról;
* a megalapozott döntéshozatal érdekében információt hordoz a HACS számára a projekt szakmai értékeléséhez, annak megítéléséhez, hogy a projekt valós probléma megoldását célozza, illeszkedik a releváns HKFS céljaihoz, optimális műszaki és szakmai tartalommal bír, társadalmi hasznai jogossá teszik a támogatást, pénzügyileg végiggondolt és a támogatási szabályoknak megfelel.

**Felhívjuk a figyelmet, hogy az MD a projekt szakmai értékelésének egyik legfontosabb eleme!**

Az MD-ben tett megállapításokat kérjük minden esetben logikusan indokolni, amennyiben lehet dokumentumokkal elemzésekkel alátámasztani.

**Formai követelmények**

A címoldalon kérjük feltüntetni a „Megalapozó dokumentum” címet, alatta az MD-vel érintett projekt címét: **ZEGIKON HKFS 4-es számú beavatkozási területeként megjelölt az Civil együttműködés erősítése és a fiatalok megtartását célzó programok és kezdeményezések támogatása.** A címoldalt az egyes fejezetek és mellékleteinek oldalszámait pontosan mutató tartalomjegyzék kövesse. Az MD törzsdokumentuma a projekt megvalósíthatóságának értékeléséhez szükséges lényegi információkat (tényeket, tervezési adatokat és azokat közvetlenül alátámasztó indoklásokat) tartalmazza. Az egyes fejezeteket kiegészítő, kevésbé lényeges információk (felhasznált dokumentumok jegyzéke, helyszínrajzok, fényképek és ábrák, egyéb műszaki dokumentumok, egyéb adminisztratív dokumentumok stb.) a MD sorszámozott és oldalszámozott mellékleteibe kerüljenek.

**Javaslat a megalapozó dokumentum tartalmára, szerkezetére vonatkozóan**

Kérjük, hogy az MD elkészítése során törekedjen az átláthatóságra, és arra, hogy **az MD terjedelme ne haladja meg a 20 oldalt** **(az MD mellékleteinek oldalszáma ezen felül értelmezendő)!**

Az MD tartalmának valós adatokon kell alapulnia! A javasolt szempontok közül minden esetben a projekt szempontjából releváns részeket kérjük kifejteni!

**Figyelem!**

Kérjük, hogy az MD elkészítése során a Tematikában foglalt szerkezetet kövesse, és ügyeljen arra, hogy az MD minden olyan információt tartalmazzon, ami a Tematika egyes fejezetei alatt kifejtendő szempontként felsorolásra került. Amennyiben az MD-ben nem kerül kifejtésre a Tematikában meghatározott valamely fejezet, fejezetrész, illetve annak elvárt információtartalma, úgy az MD megfelelő részében kérjük ismertetni az eltérés szakmailag alátámasztott indoklását *(pl.: a Tematikában megjelölt szempont az adott projekt esetében nem releváns, ennek oka…).* A Tematika nem határozza meg, hogy az egyes fejezetek alatt megjelölt elvárást, szempontot milyen részletezettséggel szükséges kifejteni, milyen részszempontok és további szempontok figyelembevétele indokolt. Az MD a Tematikában megjelölt szempontokon kívüli, további információkkal kiegészíthető.

1. **A projekt bemutatása (háttere, indokoltsága)**
	1. **A működési környezet bemutatása**
2. Mutassa be a projekt szerepét a város közösségi életében.
3. Mutassa be, hogy az elmúlt 2-3 évben milyen rendezvényeket, programokat valósítottak meg:

|  |  |  |  |  |
| --- | --- | --- | --- | --- |
| **Meg-valósítás éve** | **A projekt tevékenységeinek tartalma vázlatosan** | **A projekt értéke** **(Ft, bruttó)** | **A projekt finanszírozási forrása (támogatás esetén kódszám megjelöléssel)** | **Jelen projekttel való átfedés ismertetése (tevékenység szinten)** |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |

* 1. **Problémák, szükségletek bemutatása**
1. Mutassa be a **civil együttműködés erősítése** által nyújtott szolgáltatás szintjén megjelenő problémákat, szükségleteket!

**2. A projekt céljai, illeszkedése**

1. Melyek a projekt átfogó és specifikus céljai, elvárt eredményei (számszerű, minőséget mérő mutatókat is alkalmazzon). Kifejezetten mutassa be a fejlesztés hogyan járul hozzá a HKFS céljainak megvalósulásához, a felhívásban meghatározott célokhoz.
2. Mutassa be a projekt célcsoport-specifikus közösségfejlesztési hatásait.
3. Mutassa be a projekt kapcsolódását más, a HKFS-ben maghatározott fejlesztésekhez.

**3. A projekt tartalma, megvalósíthatósága**

1. Tervezett tevékenységek részletes bemutatása.
2. Ismertesse a megvalósítandó tevékenységek önállóan támogatható és önállóan nem támogatható, választható tevékenységek szerinti bontását!
3. Kérjük, ismertesse az alkalmazni kívánt műszaki-szakmai megoldásokat és azok költségvonzatát, költséghatékonyságát.
4. A beszerezni kívánt eszköztípusok ismertetése, indoklása, hozzárendelése közösségi tevékenységekhez, megoldandó problémákhoz.
5. Partnerség bemutatása: ismertesse a helyi közösségfejlesztésben való aktív részvételét.
6. Mutassa be a projekt megvalósítás során alkalmazott innovatív elemeket, módszereket.

**4. Kockázatok bemutatása**

1. Milyen kockázati tényezők veszélyeztethetik a projekt megvalósulását, milyen bekövetkezési valószínűséggel rendelkeznek, és milyen hatást gyakorolhatnak a projektre? Kérjük, mutassa be a kockázati tényezők mérséklésére tervezett intézkedéseket is.

**5. Fenntarthatóság szempontjai**

1. Mutassa be, hogy a civil együttműködések fenntartását milyen forrásból kívánja biztosítani, illetve azokra vonatkozóan milyen anyagi fedezettel rendelkezik.
2. Értékelje röviden a projekteredmények fenntarthatóságának szempontjait, kitérve a pénzügyi, szakmai, környezeti fenntarthatóságra.